
1 straipsnis. 21 straipsnio pakeitimas
1. Pakeisti 21 straipsnio 11 dalies 1 punktą ir jį išdėstyti taip:
„1) Vyriausybė, o po 6 mėnesių nepertraukiamo karantino laikotarpio - Lietuvos Respublikos Seimas, gali nustatyti teritorijų karantino režimo priemones, susijusias su ūkinės veiklos apribojimais, – nustatyti produktų gamybos, jų realizavimo, geriamojo vandens tiekimo bei paslaugų teikimo sąlygas ir tvarką;
2. Pakeisti 21 straipsnio 11 dalies 2 punktą ir jį išdėstyti taip:
„2) visoje Lietuvos Respublikos teritorijoje ar keliose savivaldybėse dėl pavojingų ir ypač pavojingų užkrečiamųjų ligų paskelbto karantino metu Vyriausybė, o kai karantinas pratęsiamas po 6 mėnesių nepertraukiamo karantino laikotarpio - Lietuvos Respublikos Seimas, gali nustatyti šias teritorijų karantino režimo priemones, susijusias su asmens judėjimo laisvės ribojimu:“
3. Pakeisti 21 straipsnio 3 dalies 1 punktą ir jį išdėstyti taip:
„1) visoje Lietuvos Respublikos teritorijoje ar keliose savivaldybėse – iki 6 mėnesių trukmės – Vyriausybė sveikatos apsaugos ministro teikimu, po 6 mėnesių nepertraukiamo karantino laikotarpio – Lietuvos Respublikos Seimas nutarimu, motyvuotu Vyriausybės siūlymu;“
4. Pakeisti 21 straipsnio 4 dalį ir ją išdėstyti taip:
“4. Teritorijų karantino skelbimo ir tokio skelbimo atšaukimo tvarką, kai karantinas tęsiamas iki 6 mėnesių trukmės nustato Vyriausybė, pratęsus karantiną po 6 mėnesių nepertraukiamo karantino laikotarpio - Lietuvos Respublikos Seimas.”

2 straipsnis. Įstatymo taikymas 
[bookmark: part_650480e908574ac79e0f345a0035a164]Karantino, paskelbto Lietuvos Respublikoje iki šio įstatymo įsigaliojimo, pratęsimas po 6 mėnesių nepertraukiamo karantino laikotarpio, per 30 kalendorinių dienų nuo šio įstatymo įsigaliojimo turi būti patvirtintas Lietuvos Respublikos Seimo nutarimu šio įstatymo nustatyta tvarka.  

Skelbiu šį Lietuvos Respublikos Seimo priimtą įstatymą.

